《迷神引 过露筋祠，丛树荒烟，怆然成弄》
清代·冯煦

水佩风裳寒未剪，门外嫩阴笼碧。扬灵何处，湖上烟如织。

柳濛濛，斜阳卷，画旂湿。一匊蘋香采，春渡寂。废殿薜萝丛，暮云入。

太息湘灵，莫鼓钱郎瑟。灌木凄迷，残鸦泣。怒潮流恨，算千古，空午夜。

更菰芦中，疏星晚，起鱼笛。缺月堕无痕，归怨魄。曲曲奏神弦，近寒食。

作者简介：冯煦（1842～1927）原名冯熙，字梦华，号蒿庵，晚号蒿叟、蒿隐。江苏金坛五叶人。少好词赋，有江南才子之称。光绪八年(1882) 举人，光绪十二年（1886）进士，授翰林院编修。历官安徽凤府知府、四川按察使和安徽巡抚。辛亥革命后，寓居上海，以遗老自居。曾创立义赈协会，承办江淮赈务，参与纂修《江南通志》。冯煦工诗、词、骈文，尤以词名，著有《蒿庵类稿》等。